गाजियाबाद, संवाददाता : दिल्‍ली एनसीआर में देर रात से लगातार हो रही बारिश की वजह से शनिवार को गाजियाबाद के लोनी में ट्रॉनिका सिटी थाना इलाके की विजय विहार कॉलोनी में दो मंजिला इमारत गिर गई। हादसे में 8 लोग मलबे के नीचे दबकर घायल हो गए। घायलों को जीटीबी अस्पताल में भर्ती कराया गया है। जहां एक महिला की मौत हो गई। ट्रॉनिका सिटी इलाके की इस इमारत में करीब रहने वाले करीब 8 लोगों को स्थानीय लोगों और पुलिस की मदद से मलबे से बाहर निकाला गया। इन घायलों को दिल्‍ली के जीटीबी अस्‍पताल र्में इलाज के लिए ले जाया गया। गाजियाबाद की जिलाधिकारी रितु माहेश्वरी का कहना है कि सूचना के बाद प्रशासनिक अमला मौके पर पहुंच गया है और मलबे को हटाने का काम चल रहा है अभी मलबे में कोई दबा हुआ नहीं है।